kardosdrur/scandi-wiki huggingface dataset:
Emil Weber Meek

Emil Weber Meek (født 20. august 1988 i Trondheim i Norge) en norsk MMA-udøver. Han repræsenterer klubben Frontline Academy i Oslo og konkurrerer i weltærvekt-klassen i UFC (Ultimate Fighting Championship). Han har i sin karriere besejret bemærkelsesværdige navne som danske Frodi Vitalis Hansen og svenske Per Franklin, begge på TKO (slag) i 2013.

Meek voksede op på Nesna i Nordland, og har senere boet i Mosjøen, Trondheim og Oslo. Han har fået mediedækning i Norge i blandt andet VG og Nettavisen. VG lavede også en dokumentar om Meek kaldet «Løvehjerte» Dokumentaren følger Meeks forberedelser til hans første professionelle kamp som endte med en brækket arm og nederlag. Efter dette nederlag vandt Meek 4 kampe i træk blev blandt andet udnævnt til «2013 Prospect of the Year» af det nordiske MMA-netmagasin MMA Viking. Han deltog også i Insider sin dokumentar om MMA-miljøet.

I mars 2014 lagde han sig under kniven for at få styr på en skulderskade.
Han har været «ringsidemad» for den norske bokser, Cecilia Brækhus i hendes kamp mod Mia St. John.

21. maj 2016 besejrede Meek MMA-veteranen Rousimar Palhares via teknisk knockout 45 sekunder inde i 1. omgang. Dette var hans store MMA-gennembrud og hans adgangsbillet til UFC.

Ultimate Fighting Championship 
Meek skrev kontrakt med UFC i 2016. Han debuterede 10. december i UFC 206 og besejrede kanadiske Jordan Mein via dommerafgørelse etter tre omgange. Under første 1. omgang brækkede han ribbenet, men trodsede smerterne og vandt de resterende to omgange. Meek vandt kampen via enstemmig afgørelse (29–28, 29–28, 29–28).

Meek mødte polske Bartosz Fabiński den 22. juli, 2018 på UFC Fight Night: Shogun vs. Smith. Efter en solid indsats med et godt stående game, tabte han kampen via enstemmig afgørelse, efter at være blevet domineret på gulvet af Fabiński i 3. omgange .

Meek driver MMA Trondheim sammen med Thomas Formo.

Mesterskaber og priser 
 Venator Fighting Championship
 Venator Welterweight Championship (1 gang)
 Nordic MMA Awards: MMAViking.com
 2013 Prospect of the Year
 2016 Fighter of the Year

MMA-rekordliste

Referencer

Eksterne henvisninger 

 VG 
 Nettavisen 
 Tapology 

MMA-udøvere fra Norge
Martyn Poliakoff

Sir Martyn Poliakoff CBE CChem FRS FREng FRSC FIChemE (født 16. december 1947) er en britisk kemiker, der arbejder med fundamental kemi og udvikling af miljøvenlige processer og materialer. Hans forskning har især omhandlet i superkritiske væsker, infrarød spektrometri og lasere. Han er forskningsprofessor i kemi på University of Nottingham. Hans gruppe består af adskillig ansatte, postdoc'er, ph.d. og udenlandske besøgende. Udover at forske på universitetet i Nottingham er han en populær forelæser, og han underviser i flere kurser bl.a. grøn kemi. Han er også kendt for sin rolle i The Periodic Table of Videos.

Referencer 

Kemikere fra Storbritannien
Professorer fra Storbritannien
Briter i 1900-tallet
Briter i 2000-tallet
Personer fra London
Matt Parker

Matthew Parker (født 22. december 1980) er en australsk stand-up komiker, forfatter, youtubepersonlighed og matematikformidler. Parker er Public Engagement in Mathematics Fellow på Queen Mary University of London. Han er tidligere matematiklærer og har hjulpet med at udbrede kendskabet til matematik og gøre det mere populært via sine turneer og videoer. Han har bl.a. medvirket i videoer på Numberphile-kanalen.

Han har også været vært ved videnskabs-standup arrangementet An Evening of Unnecessary Detail, hvor bl.a. Sally Le Page har optrådt.

Bidrag til rekreationel matematik 

Parker introducerede konceptet grafting number til rekreationel matematik, hvor et heltal med den egenskab at kvadratroden af heltallet, når det udtrykkes i base b, vil indeholde det oprindelige heltal eller direkte efter kommaet.

Parker forsøgte at skabe et 3×3 magisk kvadrat kun ved brug af kvadrattal. Hans forfejlede forsøg nedenfor er ikke helt et magisk kvadrat, da nogle af tallene optræder mere end én gang, og fordi diagonalen 23-37-47 ikke giver en sum på 3051, ligesom de andre rækker, kolonner og diagonal. Den kaldes Parker Square, hvilket blev kendt som en "maskot for folk der giver det et forsøg, men ender med at fejle". Det er også en metafor for noget der er udført næsten korrekt, men ikke er helt rigtigt.

Ved 2016 MathsJam Conference talte Parker om hvad han kaldte "letterwise magic squares". Han mente, at han var den første der fandt dette magiske kvadrat, men den 5. maj 2017 uploadede han video, hvor han forklarede at hans magiske kvadrat var mere kendt som alfamagiske kvadrater.

Sammen med matematikeren Hannah Fry har Parker fremstillet en algoritme, der optimerer vinderchancerne i brætspillet matador.

Bibliografi

Referencer

Eksterne henvisninger 

 
 
 

Youtubere fra Australien
Matematikere fra Australien
Henry Dudeney

Henry Ernest Dudeney (født 10. april 1857, død 23. april 1930) var en engelsk forfatter og matematiker, der var specialiseret i logiske puslespil og matematikspil. Han er et af landets mest kendte skabere af matematikspil.

Bibliografi 
 The Canterbury Puzzles (1907)
 Amusements in Mathematics (1917)
 The World's Best Word Puzzles (1925)
 Modern Puzzles (1926)
 Puzzles and Curious Problems (1931, posthumt)
 A Puzzle-Mine (udateret, posthumt)

Se også 
 Dudeneytal

Referencer 

Skakspillere fra Storbritannien
Spildesignere
Dudeneytal

Et Dudeneytal er et positivt heltal, der er et kubiktal, der er en sum af tallets cifre som er lig med kubikroden af tallet selv. Der findes seks af disse heltal:

Navnet kommer fra Henry Dudeney, der beskrev eksistensen af disse i tal i et af sine puslespil, Root Extraction, hvor en pensioneret professor fra Colney Hatch postulerer, at dette er en generel metode til at ekstrahere rødder.

Referencer 
H. E. Dudeney, 536 Puzzles & Curious Problems, Souvenir Press, London, 1968, p 36, #120.

Eksterne henvisninger 
 Generalized Dudeney Numbers 
 Proving There are Only Six Dudeney Numbers 

Heltalsfølger
Dione Housheer

Dione Housheer (født 26. september 1999 i Gendringen, Holland) er en hollandsk håndboldspiller, der spiller for Odense Håndbold og Hollands kvindehåndboldlandshold. 

Dione Housheer spillede for den hollandske Eredivise-klub VOC Amsterdam fra 2016-2018, hvor hun vandt Eredivise i 2017 og 2018. I 2018 skiftede hun til Nykøbing Falster Håndboldklub på en 2-årig kontrakt. Den 1. juli 2021 skiftede Housheer til Odense Håndbold.

Titler 

 Eredivise: 
 Guld: 2017, 2018
 Beker van Nederland: 
 Guld: 2018
 Nederlandse Supercup: 
 Guld: 2016
 Bambusa Kvindeligaen
 Guld: 2022

Meritter 
 Årets talent i Eredivise: 2017

 Årets Spiller i Eredivise: 2018

Referencer

Eksterne henvisninger 

Håndboldspillere fra Nederlandene
Håndboldspillere fra Nykøbing Falster Håndboldklub
Håndboldspillere fra Odense Håndbold
Lyoto Machida

Lyoto Carvalho Machida (født 30. maj 1978 i Salvador, Bahia i Brasilien) er en brasiliansk MMA-udøver som konkurrerede i letsværvægtklassen i Ultimate Fighting Championship (UFC) og fra 21. august 2013 til 2018, konkurrerede han i mellemvægtsklassen i samme liga. Machida er søn af en japansk-brasiliansk Shotokan-karatemester, Yoshizo Machida (町田 嘉三). Han har bemærkelsesværdige sejre over tidligere letsværvægts-mester (UFC) Tito Ortiz, tidligere mellemvægtsmester (UFC) Rich Franklin og nuværende letvægtsmester og tidligere weltervægtsmester (UFC) B.J. Penn.

Ultimate Fighting Championship 
Den 23. mai 2009 tog han Ultimate Fighting Championship-titlen i letsværvægt fra tidligere ubesejrede Rashad Evans via KO i 2. omgang. Denne titelkamp var den første i UFC hvor både titelholderen og udfordreren var ubesejrede.

Etter at have vundet bæltet fik Lyoto Machida sin første modstander som titelholder: Quinton Jackson. Jackson afslog tilbuddet til fordel for UFC's reality-serie The Ultimate Fighter. Machida forsvarede sin titel mod Mauricio Rua på UFC 104. Mange mente afgørelsen var kontroversiel og at Rua fortjente en omkamp mod Machida. Machida og Rua mødtes igen på UFC 113, den 8. maj 2010. Machida fik her sit første nederlag i sin MMA-karriere og mistede også titlen til Rua. Rua vandt på knock-out i 1. omgang.

Machida mødte Derek Brunson den 28. oktober, 2017 i hovedkampen på UFC Fight Night: Brunson vs Machida. Han tabte kampen via knockout i 1. omgang.

Machida mødte Eryk Anders den 3. februar, 2018 i hovedkampen på UFC Fight Night: Machida vs. Anders. Han vandt kampen via split decision og kom tilbage på vindersporet efter 3 nederlag i træk.

Machida mødte Vitor Belfort den 12. maj, 2018 på UFC 224. Han vandt kampen via knockout i 2. omgang. Denne sejr tildelte ham Performance of the Night-prisen.

Bellator MMA 
Den 22. juni, 2018, blev det rapporteret at Machida havde underskrevet en multi-kamps-kontrakt med Bellator MMA.

Kampstil 
Han er berygtet for sin unikke stil som er stærkt påvirket af hans baggrund i Shotokan-karate, og stilen kendetegnes af undvigende fodarbejde og sparsomme, præcise slag og spark.

Privatliv 
Machida bor sammen med sin kone Fabyola, og de har 2 sønner ved navn Taiyo (町田太陽) og Kaito (町田怪盗).

Mesterskaber og hæder 
 Ultimate Fighting Championship
 UFC-Letsværvægts-mester (1 gang)
 1 succesfuldt titelforsvar vs. Maurício Rua
 Knockout of the Night (4 gange) vs. Thiago Silva, Rashad Evans, Randy Couture og Mark Muñoz
 Fight of the Night (Three times) vs. Jon Jones, Gegard Mousasi og Chris Weidman
 Performance of the Night (Two times) vs. C.B. Dollaway og Vitor Belfort
 Sherdog Awards
 2011 Knockout of the Year  vs. Randy Couture
 Mixed Martial Arts Hall of Fame
 Black Belt Magazine
 2009 Fighter of the Year
 MMA Torch.com
 2014 Fight of the Year vs. Chris Weidman at UFC 175
 Fight Matrix
 2014 Most Noteworthy Match of the Year vs. Chris Weidman on July 5, 2014
 MMAJunkie.com
 2014 July Fight of the Month vs. Chris Weidman

MMA-rekordliste

Referencer

Eksterne henvisninger 

MMA-udøvere fra Brasilien
Kampsportsudøvere
Edson Barboza

Edson Mendes Barboza Júnior (født 21. januar 1986 i Nova Friburgo, Rio de Janeiro i Brasilien) er en brasiliansk MMA-udøver og kickbokser som siden 2010 har konkurret i organisationen Ultimate Fighting Championship (UFC). Han har vundet over bemærkelsesværdige navne som Anthony Pettis, Gilbert Melendez og Beneil Dariush, samt tabt til navne som Kevin Lee, Khabib Nurmagomedov, Tony Ferguson, Michael Johnson og Donald Cerrone.

Referencer

Eksterne henvisninger 
 Edson Barboza – UFC.com 
 Edson Barboza – Sherdog.com 

MMA-udøvere fra Brasilien
Grand Theft Auto: Chinatown Wars

Grand Theft Auto: Chinatown Wars er et action-adventure-videospil udviklet af Rockstar Leeds i forbindelse med Rockstar North og udgivet af Rockstar Games. Den blev udgivet den 17. marts 2009 til Nintendo DS, den 20. oktober 2009 til PlayStation Portable, 17. januar 2010 (iPhone og iPod Touch), 9. september 2010 (iPad) på iOS og 18. december 2014 til Android og Fire OS-enheder.

Det er det trettende spil i Grand Theft Auto-serien og det første nogensinde til Nintendo DS og iOS.

Referencer 

Computerspil fra 2009
Nintendo DS-spil
PlayStation Portable-spil
IOS-spil
Android-spil
Jakob Riis (direktør)

Jakob Riis (født 1966) er nuværende koncernchef for Falck A/S.

Referencer 

Erhvervsfolk fra Danmark
Line Skak

Line Skak Lindegaard Nielsen (født 6. april 1997 i Ikast) er en dansk håndboldspiller som spiller for Silkeborg-Voel KFUM. Hun har tidligere optrådt for FC Midtjylland, TTH Holstebro, Nykøbing Falster Håndboldklub og HH Elite. Hun har spillet 26 kampe for det danske ungdomslandshold hvor hun har scoret 37 mål.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Team Tvis Holstebro
Håndboldspillere fra Nykøbing Falster Håndboldklub
Sofie Olsen

Sofie Amalie Olsen (født 16. februar 1995 på Frederiksberg) er en tidligere dansk håndboldspiller. Hun har optrådt på det danske ungdomslandshold, hvor hun bl.a. har været med til at vinde U17 EM sølv, U18 VM guld og U20 VM bronze. Hun var i sæsonen 2016/17 med til at vinde 1. division med Ajax København inden hun skiftede til Nykøbing Falster Håndboldklub. I NFH var hun med til at vinde DHF's Landspokalturnering i 2018.

Efter sæsonen 2022-23 annoncerede hun, at hun satte karrieren på pause på ubestemt tid.

Referencer 

Håndboldspillere fra Danmark
Håndboldspillere fra Nykøbing Falster Håndboldklub
Håndboldspillere fra Ajax København
Personer fra Frederiksberg
Thagaards Plantage

Thagaards Plantage er én af de ældste, endnu overlevende klitplantager i Thy. Den ligger ved Kystvejen ca. midt mellem Vorupør og Klitmøller, hvor der er anlagt en p-plads, hvorfra der udgår et par vandrestier, som fører rundt i plantagen. Det mest markante træk ved Thagaards Plantage er, at træerne dér er lave, forkrøblede og ofte mangestammede. Det skyldes manglen på erfaringer ved etableringen af plantagen, og på den måde er den et vidnesbyrd om, hvor besværligt, det var at få det til at lykkes med klitbeplantningerne.

Indledende forsøg 
Sandflugtskommissær Lauritz Thagaard havde ved et første forsøg i 1811 udvalgt rødgran, vortebirk og rødel ved anlægget af en forsøgsplantning, men han måtte allerede året efter konstatere, at der kun var kommet 3-4 granplanter ud af de mere end 25 kg træfrø, man havde sået.

Derfor udvalgte man 8 nye arealer til forsøg i 1816 og 1817, og blandt dem var de ca. 15 ha, som senere fik navnet "Thagaards Plantage". Her foretog man udsåningen i dagene 23.-26 april 1817, og her gik det bedre end ved det første forsøg, for man havde sørget for bedre vækstbetingelser til planterne. Alligevel blev de overlevende planter kummerlige og forkrøblede.

Fortsat klitplantning 
I 1838 kunne en kongelig kommission konstatere, at de 8 forsøg var mislykkedes. Man havde dog nået at oprette en planteskole til fremavl af planter til klitplantagerne i 1821, men den overgik til det daværende Thisted Amt, som opgav at drive den videre og overlod den til Thisted by. I dag er parken "Christiansgave" den overlevende rest af planteskolen.

De mislykkede forsøg blev opgivet ved kongelig resolution i 1843. Allerede i 1850'erne gik man atter i gang, nu med andre træarter og på bedre lokaliteter.

Når Thagaards Plantage overlevede - omend i forkrøblet form - skyldes det, at man skabte den nuværende "Tvorup Klitplantage", som ligger på alle sider af Thagaards Plantage". Det gav de gamle træer det nødvendige læ og et bedre mikroklima.

Thagaards Plantage i dag 
I plantagen kan man finde de nu 200-årige rødgraner og vortebirke. De er alle tydeligt mærkede af de hårde betingelser i den første del af deres liv: ødelagte topskud og troldeagtige vækstformer er helt almindelige. I plantagen er der ganske få eksemplarer af de udsåede rødelle og nogle skovfyrretræer. Desuden er der en hel del bævreaspe, som aldrig er blevet udplantet, og derfor må stamme fra træer, der havde kæmpet sig igennem under sandflugten og overlevet som ganske lave kratformer.

Noter

Litteratur 
 Peter Skarregaard: Kampen mod sandet, 2008, 
 Charlotte Boje H. Andersen: Tvorup Skovhus i Historisk Årbog, 2007 side 155-167.
 Nationalpark Thy: Redegørelse for udviklingen i og omkring Nationalpark Thy (2005‐2014)

Nationalparker i Danmark
Nationalpark Thy
Now You're Gone - The Album

{{Infoboks album
  |Titel        = Now You're Gone - The Album
  |Cover        =
  |Coverstørrelse =
  |Kunstner     = Basshunter
  |Type         = studie
  |Udgivet      = 14. juli 2008
  |Spor         = 
  |Genre        = dance
  |Længde       = 
  |Sprog        = 
  |Indspillet   = 
  |Producer     = Basshunter
  |Lydtekniker  =
  |Udgiver      = Hard2Beat, Warner Music, Ultra Records
  |Musikere     =
  |Anmeldelser  = 
  |Hitlister    = 
  |Priser       = 
  |Før          = LOL <(^^,)>(2006)
  |Nu           = Now You're Gone - The Album(2008)
  |Efter        = Bass Generation(2009)
  |Langtype     =
  |Kompileret af= 
  |Diverse     = 
}}Now You're Gone - The Album'' er et studiealbum af den svenske sanger, musikproducer, sangskriver og DJ Basshunter, der udkom den 14. juli 2008 på Hard2Beat.

Spor 

Bonus tracks

Hitlister

Ugentlige hitlister

Årshitlister

Certificeringer

Kilder

Eksterne henvisninger 
 Basshunters officielle hjemmeside
 

Album fra 2008
Basshunter-album
Clinton Antwi

Clinton Antwi (født 6. november 1999) er en ghanesisk fodboldspiller, der spiller for den finske  klub Kuopion Palloseura.

Klubkarriere 
Antwi spillede for akademiet Right to Dream, inden han i januar 2018 skiftede til FC Nordsjælland.

FC Nordsjælland 
Efter i januar 2018 at være skiftet til FC Nordsjælland tilbragte han sin første halvsæson i foråret 2018 på U/19-holdet i U/19 Ligaen. I sommeren 2018 trænede han med klubbens førstehold, hvor han også var med på klubbens træningslejr i Spanien, og han blev i juni/juli 2018 permanent rykket op i klubbens førsteholdstrup.

Antwi fik sin offielle debut i Superligaen for FC Nordjælland den 22. juli 2018, da han blev skiftet ind i det 37. minut i stedet for en skadet Mads 'Mini' Pedersen i en 1-1-kamp ude mod AGF.

Referencer

Eksterne henvisninger 

Fodboldspillere fra Ghana
Fodboldspillere fra FC Nordsjælland
Castello di Rivoli

Castello di Rivoli er et tidligere residensslot for huset Savoy i Rivoli i metropolområdet Torino i det nordlige Italien). Det nævnes første gang i 1159
Siden 1984 har Castello di Rivoli – Museo d'Arte Contemporanea været indrettet på slottet, som et museum med moderne kunst i Torino.

I 1997 kom bygningen på UNESCOs verdensarvsliste.

Eksterne henvisninger 

Piemonte
Slotte i Italien
Verdensarv fra 1997
Verdensarvsområder i Italien
Jakob Riis

Jakob Riis eller Jacob Riis er navnet på flere personer:

 Jacob A. Riis (1849–1914) - dansk-amerikansk journalist og fotograf
 Jakob Riis (komponist) (født 1964) – dansk komponist
 Jakob Riis (direktør) (født 1966) – direktør for Falck
 Jacob Riis-Olsen (født 1951) - dansk rockmusiker (Gnags)
Ejerskifteforsikring

En ejerskifteforsikring er en forsikring, der dækker køberen af en bolig mod skjulte skader, fejl og ulovlige installationer, der ikke fremgår af tilstandsrapporten og el-installationsrapporten. Køberen må ligeledes ikke have kendskab til skader, fejl eller ulovlige installationer inden overdragelsestidspunktet, hvis forsikringen skal dække.

Forudsætningen for at tegne en ejerskifteforsikring er, at man har en gyldig tilstandsrapport og elinstallationsrapport; se også § 2 i lov om forbrugerbeskyttelse ved erhvervelse af fast ejendom m.v.   

Sammen udgør disse tre elementer byggestenene i Huseftersynsordningen. En ejerskifteforsikring udbydes af private forsikringsselskaber i Danmark.

Kritik  
Ejerskifteforsikringen har været udsat for kritik grundet forsikringens kompleksitet samt potentielle skyggerapporter i branchen.

Disse skyggerapporter er dog blevet afvist af Forsikring & Pension.

Ekstern henvisning 
køb på lex.dk

Referencer 

Forsikring
Ejendomsmarked
Garantifonden for skadesforsikringer

Garantifonden for skadesforsikringer er en fond, der træder til og yder økonomisk støtte til forsikringstagere, hvis deres respektive forsikringsselskab går konkurs. 

Garantifonden for skadesforsikringer blev oprettet i 2003, efter at Plus Forsikring A/S gik konkurs og efterlod forsikringstagere og skadelidte uden forsikringsdækning.

Medlemskab af Garantifonden er obligatorisk for alle direkte tegnende skadesforsikringsselskaber i Danmark og i EU/EØS, der aktivt tegner direkte forsikring i Danmark.

Referencer

Forsikring
Fasanøen

Fasanøen (, , ) er en lille ubeboet ø i floden Bidasoa mellem Frankrig og Spanien. Fasanøen er et fælles fransk og spansk område.

Øen, som er omkring 200 m lang og 40 m bred, ligger mellem byerne Hendaye i Pyrénées-Atlantiques på den franske side af Bidasoa og Irun i Baskerlandet på den spanske side.

Historie 

Forhandlingerne mellem Frankrig og Spanien om Pyrenæerfreden i 1659 foregik på Fasanøen. Som en del af fredsaftalen blev det aftalt at gøre øen til et kondominat hvilket vil sige at de to lande deler suveræniteten over øen. Øen er således under spansk styre fra 1. februar til 31. juli hvert år, og under fransk styre fra 1. august hvert år til 31. januar det næste år.

Referencer 

Øer i Spanien
Øer i Frankrig
Øer som er delt mellem to lande
Øer i vandløb
Bass Generation

{{Infoboks album
  |Titel        = Bass Generation
  |Cover        =
  |Coverstørrelse =
  |Kunstner     = Basshunter
  |Type         = studie
  |Udgivet      = 25. september 2009
  |Spor         = 
  |Genre        = dance
  |Længde       = 
  |Sprog        = 
  |Indspillet   = 
  |Producer     = Basshunter
  |Lydtekniker  =
  |Udgiver      = Hard2Beat, Warner Music Sweden, Ultra Records
  |Musikere     =
  |Anmeldelser  = 
  |Hitlister    = 
  |Priser       = 
  |Før          = Now You're Gone - The Album(2006)
  |Nu           = Bass Generation(2009)
  |Efter        = Calling Time(2013)
  |Langtype     =
  |Kompileret af= 
  |Diverse     = 
}}Bass Generation'' er et studiealbum af den svenske sanger, musikproducer, sangskriver og DJ Basshunter, der udkom den 25. september 2009 på Hard2Beat.

Spor

Hitlister

Ugentlige hitlister

Certificeringer

Kilder

Eksterne henvisninger 
 Basshunters officielle hjemmeside
 

Album fra 2009
Basshunter-album
Byglandsfjord Station

Byglandsfjord Station (Byglandsfjord stasjon) var en jernbanestation på Setesdalsbanen, der lå i Bygland kommune i Norge. Den var endestation for Setesdalsbanen fra Grovane.

Stationen åbnede 27. november 1896 sammen med banen, der oprindeligt gik fra Kristiansand via Grovane til Byglandsfjord. Strækningen mellem Kristiansand og Grovane blev ombygget og indgik i Sørlandsbanen. Resten af banen til Byglandsfjord blev nedlagt 2. september 1962 som den af sidste af NSB's baner med sporvidden 1067 mm.

Stationsbygningen er i dragestil og blev opført i 1895 efter tegninger af Paul Due. Den benyttes pr. 2011 som bibliotek. Hele stationsområdet blev fredet i 2002 i henhold til kulturminnelovens paragraf om områdefredning. Fredningen omfatter både stationsbygningen indvendig og udvendig, toiletbygning, remise, pakhus, perron og læsserampe samt et område omkring stationen. Stationen er valgt som Bygland kommunes tusindårssted.

Litteratur

Eksterne henvisninger 

 

Stationer på Setesdalsbanen
Nedlagte jernbanestationer i Norge
Jernbanestationer i Agder
Etableret i 1896
Ophørt i 1962
Vikingskipet Station

Vikingskipet Station (Vikingskipet holdeplass) var en jernbanestation på Rørosbanen, der lå i Hamar kommune i Norge. Stationen har aldrig haft fast trafik. 

Stationen blev åbnet 16. august 1993 i forbindelse med forberedelserne til Vinter-OL 1994. Den skulle betjene skøjtehallen Vikingskipet, der blev etableret til OL’et og spare tilskuerne for en kilometers gang fra Hamar Station. På trods af investeringen blev den imidlertid kun benyttet en gang under OL og en gang året før i forbindelse med afviklingen af Cykel-VM 1993. I 2006 foreslog Jernbaneverket at genåbne stationen i forbindelse i forbindelse med større arrangementer i Vikingskipet.

Stationen lå ikke på selve Rørosbanens hovedspor men derimod på et blindt sidespor langs med den. Sidesporet var defineret som en del af Hamar Station, hvilket betød at al trafik på sporet blev betragtet som rangering. Sporet var elektrificeret i modsætning til selve Rørosbanen.

I foråret 2016 blev de fire bænke og skiltet på stationen fjernet, og i efteråret samme år blev sporet fra stationsområdet og frem til perronen fjernet.

Litteratur 
 
 
 Lokomotivmands Tidende, nr. 8 2006

Eksterne henvisninger 

 Billeder af stationen i 2004

Noter 

Stationer på Rørosbanen
Nedlagte jernbanestationer i Norge
Jernbanestationer i Oppland
Etableret i 1993
Ophørt i 2016
Bidasoa

Bidasoa (spansk og baskisk) eller Bidassoa (fransk) er en flod i Spanien. Bidasoa udspringer i Navarra og løber overvejende i nordvestlig retning før den udmunder i Biscayabugten. Floden er 66 km lang og har et afvandingsområde på 705 km². De sidste 24 km før udløbet danner floden grænse mellem Spanien og Frankrig.

I floden ligger Fasanøen som er et kondominat mellem Spanien og Frankrig.

Referencer 

Floder i Spanien
Floder i Frankrig